**ZAPISNIK**

**s 60. sjednice Školskog odbora OŠ fra Pavla Vučkovića – Sinj**

**održane 19. veljače (petak) 2021. godine u Školi,**

**s početkom u 13,00 sati.**

 Utvrđuje se da je od mogućih sedam članova na današnju sjednicu pristupilo četvero članova i to: Ana Jagnjić Župić, Marija Malkić, Ivica Žanko i Jasminka Munivrana, dok Boro Galić, Boris Vučković i Toni Jagnjić nisu pristupili današnjoj sjednici uz opravdanje.

Na Sjednici su također prisutni Nikola Vučković–ravnatelj, Ana Babić –tajnica škole.

Zapisničar je tajnik Škole.

Temeljem čl. 48. Statuta OŠ fra Pavla Vučkovića utvrđeno je postojanje potrebite većine za održavanjem Sjednice ŠO te predsjednica izlaže dnevni red sjednice.

**DNEVNI RED:**

1. Verifikacija zapisnika s 59. sjednice Školskog odbora, (izvjestitelj: predsjednica ŠO)

2. Davanje prethodne suglasnosti na proširenje satnice za učiteljicu matematike Katarinu Vuković (izvjestitelji: ravnatelj)

3. Davanje prethodne suglasnosti za zasnivanje radnog odnosa sa Slavenom Lakićem (tjelesna i zdravstvena kultura), temeljem Uputnice zajedničkog povjerenstva za viškove i manjkove u osnovnoškolskim ustanovama SDŽ (izvjestitelj: ravnatelj)

Ad1) Nakon što je pročitala Zapisnik s 59. sjednice ŠO, predsjednica je otvorila raspravu.

 **Na Zapisnik nema primjedbi te je isti usvojen jednoglasno.**

Ad2) Ravnatelj pojašnjava kako smo temeljem Uputnice zajedničkog povjerenstva za viškove i manjkove u osnovnoškolskim ustanovama SDŽ primili učiteljicu matematike Katarinu Vuković na neodređeno nepuno radno vrijeme od 27 sati. Preostalih 13 sati Katarina Vuković zaposlena je u drugoj školi. S obzirom da u našoj školi postoje slobodni sati iz matematike Katarina Vuković podnijela je zahtjev za proširenjem satnice do punog radnog vremena (još 13 sati), pritom navodeći udaljenost mjesta rada od mjesta stanovanja kao otegotnu okolnost. S obzirom da se radi o djelatnici škole predlažem da školski odbor donese odluku o davanju prethodne suglasnosti o zasnivanju radnog odnosa

Nakon kraće rasprave Školski odbor jednoglasno donosi

**ODLUKU**

**Daje se prethodna suglasnost Školskog odbora ravnatelju Škole za zasnivanje radnog odnosa za:**

* Učiteljicu matematike na neodređeno puno radno vrijeme Katarinu Vuković

Ad3) Ravnatelj pojašnjava kako smo iskazali prijavu potrebe za učitelja tjelesne i zdravstvene kulture (12 sati), te smo dobili Uputnicu zajedničkog povjerenstva za viškove i manjkove u osnovnoškolskim ustanovama SDŽ za učitelja tjelesne i zdravstvene kulture Slavena Lakića. Ovim putem Vas kao Školski odbor želim informirati da je Slaven Lakić podnio pisano očitovanje u našu školu kojim odbija rad u OŠ fra Pavla Vučkovića jer nije u mogućnosti uskladiti satnice sa drugom školom u kojoj radi.

Školski odbor prima na znanje, te zaključuje kako u tom slučaju nema o čemu odlučivati.

Sjednica zaključena u 13,30 sati.

Klasa: 003-06/21-01/5

Urbroj: 2175-13-08-20-2

Sinj, 19. veljače 2021. godine

Zapisničar: Predsjednica:

Ana Babić, mag. iur. Ana Jagnjić-Župić, prof

\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_